3. ΠΡΟΕΔΡΙΚΟΝ ΔΙΑΤΑΓΜΑ της 16/23 Φεβρ. 1935 (ΦΕΚ Α΄ 52) Περί εκτελέσεως του Νόμ. 6320. Έχοντες υπ’ όψει τα άρθρ. 2, 4 και 5 του Νόμ. 6320 «περί παραχωρήσεως της χρήσεως δημοσίων δασών εις το Πανεπιστήμιον Θεσσαλονίκης δια σκοπούς εκπαιδευτικούς, ερευνών κλπ.» προτάσει των Υπουργών Γεωργίας, Παιδείας και Οικονομικών και την υπ’ αριθ. 28/1935 γνωμάτευσιν του Συμβουλίου Επικρατείας διατάσσομεν τάδε. Άρθρ.1.-1.Το Πρυτανικόν Συμβούλιον του Πανεπιστημίου Θεσσαλονίκης προς εκτέλεσιν των πράξεως διοικήσεως, διαχειρίσεως, εκμεταλλεύσεως και δασικής βελτιώσεως, δια τας οποίας έχουν αναγραφή, συμφώνως τω άρθρ. 2 του εκτελουμένου νόμου, έσοδα και έξοδα εις ίδιον κεφάλαιον και άρθρα του προϋπολογισμού του Πανεπιστημίου, προτάσει της κατά το άρθρ. 1 του εκτελουμένου νόμου Επιτροπής εποπτείας υποβαλλομένη αυτώ εντός 8 ημερών από της εγκρίσεως του προϋπολογισμού του Πανεπιστημίου, συντάσσει εντός 15 ημερών αναλυτικόν πίνακα όλων των κατά το οικονομικόν έτος εκτελεστέων ως άνω πράξεων διοικήσεως, διαχειρίσεως, εκμεταλλεύσεως και δασικής βελτιώσεως μετά των αντιστοίχων εσόδων και εξόδων, καθορίζον ταυτοχρόνως εάν οι πράξεις εκμεταλλεύσεως θα γίνωνται δι’ αυτεπιστασίας ή κατόπιν δημοπρασίας. 2.Τον ως άνω πίνακα αποστέλλει εις την κατά το άρθρ. 2 εδάφ. 2 του εκτελουμένου νόμου γνωμοδοτικήν Επιτροπήν ήτις συνερχομένη εντός 15 ημερών εκφέρει την γνώμην της εις το Πρυτανικόν Συμβούλιον το οποίον τελικώς εγκρίνει τον ως άνω πίνακα και κοινοποιεί τούτον εις τε την Επιτροπήν εποπτείας διοικήσεως και διαχειρίσεως και τους οικείους Δασάρχας. Παρελθούσης απράκτου της ως άνω προθεσμίας, θεωρείται ο πίναξ εγκεκριμένος υπό της Επιτροπής. Άρθρ.2.-1.Η εκτέλεσις των εν τω προηγουμένω άρθρω πράξεων διαχειρίσεως, διοικήσεως, εκμεταλλεύσεως και δασικής βελτιώσεως εις τα δάση γίνεται υπό των δασαρχών εν εκάστω τούτων. 2.Αι σχετικαί χρηματικαί πιστώσεις εγκρίνονται κατ’ αίτησιν των δασαρχών συνοδευομένην και   υπό   λεπτομερούς   προϋπολογισμού εκάστης εκτελεσθησομένης εργασίας εγκεκριμένου υπό της κατά το άρθρ. 1 του εκτελουμένου νόμου Επιτροπής εποπτείας, διαχειρίσεως κλπ. υπό του Πρυτανικού Συμβουλίου συμφώνως προς τας ισχυούσας λογιστικάς διατάξεις του Πανεπιστημίου. Σελ. 611 Δάση Πανεπιστημίου Θεσ/νίκης 31.Ε.φ.2-3 3.Αι τεχνικαί οδηγίαι προς τους Δασάρχας δια την εκτέλεσιν των εργασιών διοικήσεως, διαχειρίσεως κλπ., εκδίδονται υπό της Επιτροπής εποπτείας, επιθεωρείται δε η εκτέλεσις αυτών υπό του κατά το άρθρ. 4 του εκτελουμένου νόμου οριζομένου καθηγητού του δασολογικού τμήματος, όστις κατ’ έτος αποστέλλει προς την Επιτροπήν εποπτείας, διαχειρίσεως κλπ. έκθεσιν, παριστάμενος αν δεν αποτελή μέλος αυτής, κατά τας συνεδρίας άνευ ψήφου. 4.Ο λογιστικός έλεγχος των πράξεων των δασαρχών ενεργείται συμφώνως προς τας ισχύουσας σχετικάς διατάξεις του Πανεπιστημίου. 5.Πλην του, κατά το άρθρ. 4 του εκτελουμένου νόμου, καθηγητού ορίζεται κατά τον αυτόν τρόπον και ο αναπληρωτής αυτού. Αμφότεροι ορίζονται ανά τριετίαν. 6.Εις τον εν λόγω Καθηγητήν ουδεμία παρέχεται πέραν των 15 ημερών καθ’ έκαστον ακαδημαϊκόν έτος αποζημίωσις, δια μετακίνησίν του εκτός της έδρας του προς μετάβασιν εις τα Πανεπιστημιακά δάση. Άρθρ.3.-1.Η πρότασις της Συγκλήτου περί διορισμού μη Πανεπιστημιακού προσωπικού γίνεται μετά γνώμην της Σχολής των Φυσικών και Μαθηματικών Επιστημών. 2.Η πειθαρχική δίωξις του μη Πανεπιστημιακού προσωπικού της διοικήσεως των δασών ενεργείται συμφώνως προς τας ισχυούσας πειθαρχικάς διατάξεις του Πανεπιστημίου, της ποινής προσωρινής και οριστικής απολύσεως επιβαλλομένης υπό του Υπουργού της Γεωργίας μετ’ απόφασιν της Συγκλήτου. Εις τον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος.